...egy sötét és viharos halloween.
Ez a GC-1, 8 órai híradónkat látják.
A mai felmérés szerint a regnáló polgármester, Don Mitchell
és 28 éves kihívója, Bella Reál fej fej mellett állnak.
A választás előtti utolsó vitán heves szócsatát vívtak egymással.
Kihívóm ki akarja üresíteni a Gotham Megújul programot,
amit Thomas Wayne indított el.
Olyan projekteken takarékoskodna, mint a gát és a szociális háló.
A Megújulás rég befulladt. A város húsz éve "megújul".
És hova jutottunk? A bűnözés mindennapos.
Gyilkosságok, drogügyek. Rendőrök helyett álarcos igazságosztónk van.
Ciklusaim alatt a rendőrség csatákat nyert a szervezett bűnözés ellen.
A Maroni-akció a legnagyobb drogfogásuk volt.
- Tele a város droggal. Romlott a helyzet. - Igen, van még tennivaló.
Nézze, nekem is van feleségem, kisfiam. Küzdeni fogok...
Most nézem.
Miért áll ilyen jól?
Arról volt szó, hogy megugrott a támogatásom.
Ma már nem akarok ezzel foglalkozni. Beszéljünk reggel, jó?
...aki hisz a város potenciáljában.
Vezető kell ide, nem karvezető.
Aki elmondja a népnek az igazságot.
Október 31., csütörtök.
A város utcái megteltek ünneplőkkel.
Pedig esik.
A káosz búvóhely.
A kígyóké,
akik csak az alkalomra várnak.
De én is ott vagyok. És figyelek.
Két év a sötétben éjjeli fenevadat csinált belőlem.
Körültekintően kell célpontot választanom.
Ide a pénzt!
- Gyerünk! - Jól van!
Nagy ez a város.
Nem lehetek ott mindenütt.
De nem tudják, hol vagyok éppen.
Nézd már a faszit!
- Nem szarozol, lenyomod! - Most majd te jössz, tesó.
Ez a tied.
Most már van egy jelzőfényünk. Kigyullad, ha kellek.
De mikor feltűnik az égen,
nem csupán hív.
Fenyeget is.
Őket.
A félelem
eszköz.
Megőrültél? Ne itt tántorogj, hülye drogos!
Azt hiszik, az árnyékban rejtőzöm.
Gyerünk!
CSŐD
Pedig maga az árnyék vagyok.
Gyertek!
- Kapd el! - Mi bajod van?
Segítség! Segítsen valaki!
Segítség!
Hova sietsz?
- Gyerünk! - Gyerünk, tesó, adj neki!
- Most szaladgálj! - Adj neki, nyomd le a faszit!
- Buli van. Ápold le! - Simogasd meg!
Mire vársz?
Hogy néz már ki?
Te meg mi akarsz lenni?
A bosszú vagyok.
Baszki, ez ő!
Hé! Ne!
Ne bántson!
- Ez egy helyszín. - Velem van, Martinez.
Ne tréfáljon, uram! Oda akarja engedni?
Engedje át, Martinez!
Nyavalyás bohóc!
Mit tudunk eddig?
NEM HAZUDOK TÖBBET
- Nyomozó? - Bocsánat, hadnagy.
Tompa tárgy okozta sérülések. Vágott sebek a fejen.
Nagyon erős ütéseket kapott. És sokat.
- A feje vérzett ilyen erősen? - Nem.
Szabad?
A legjobban a keze vérzett.
Hiányzik a hüvelykujj.
A gyilkos talán elvitte emlékbe.
Még élt, amikor levágták.
Véraláfutás.
A seb körül.
HAZUGSÁGOK
MARONI LEBUKOTT
A biztonságiak azt mondták, a család elment halloweenezni.
Ő egyedül volt idefent.
A gyilkos talán az ablakon mászott be.
- Azt mondta, levelet hagyott. - Igen.
"A feladó egy titkos barát. Ki ő?
Nincs tipped se? Játsszunk egy jót, csak én meg te!
Hazudott, csalt, s boldogan élt..."
Van egy titkosírás is.
Mond ez magának valamit?
Mi folyik itt?
- Én hívtam őt ide. - Ez egy bűnügyi helyszín!
Mitchell fekszik ott, az istenit! Odalent várnak az újságírók!
Sok mindent elnézek neked a múltunk miatt, de ez mindenen túlmegy!
BATMANNEK
- Várjunk! Benne van ebben? - Nincs.
Honnan tudod?
Ez egy önbíráskodó! Gyanúsított lehet!
- Mi ütött beléd? - Csak összefüggést keresek.
Míg meg nem halt.
Mit mond?
A versike vége. Hazudott, csalt, s boldogan élt... míg meg nem halt.
Atyaég...
Ez a kedvenc estéje, mi?
Kurva vidám halloweent!
Elnézést, főkapitány úr!
Várják a nyilatkozatát.
Tüntesd el innen! Most rögtön!
Menjünk!
Igen. A gyerek találta meg.
Volt más is a házban, mikor hazaértél?
Tényleg mennünk kell.
Ma este egy gyerek elvesztette az apját.
Egy feleség a férjét.
Én pedig egy barátot.
Don Mitchell harcolt a városunkért,
és én meg fogom találni a gyilkosát.
Értelmetlen, barbár tett volt ez.
A legalaposabban megvizsgálunk minden nyomot,
garantálom, hogy azonosítjuk és kézre kerítjük az elkövetőt.
Próbálom hinni, hogy elérek valamit. De csak próbálom.
Gyilkosok, rablók, garázdák.
Két év után mind szabadul.
És most ez.
REÁL - AZ IGAZI VÁLTOZÁS
Felfalja magát a város.
Lehet, hogy már menthetetlen.
De próbálkoznom kell.
Minden erőmmel.
Ezek az éjszakák már egybefolynak
itt a maszk mögött.
Rosszabb reggeleken
erőszakkal kell rávennem magamat
az emlékezésre.
CSÜTÖRTÖK
ÉJJELI FENEVAD... MINDEN ERŐMMEL
GOTHAM PROJEKT
Legfrissebb híreink döbbenetesek.
A háromszor újraválasztott polgármestert, Don Mitchellt
az este brutálisan meggyilkolták Crest Hill negyedbeli otthonában.
A tájékoztatás a részletekre nem terjed ki,
de tudható, hogy a rendőrség és az FBI
hajtóvadászatot indított az elkövető után.
Gothamben volt már példa rá, hogy egy politikai szereplőt meggyilkoltak.
Ráadásul szinte napra pontosan 20 évvel ezelőtt történt,
hogy a milliárdos Thomas Wayne-t és feleségét, Marthát
meggyilkolták Wayne kampánya idején.
Gyilkosuk kilétére mind a mai napig nem derült fény.
Mitchell politikájának sarkalatos pontja volt a drogok elleni harc.
Emlékezetes, hogy fedett művelet eredményeképpen
letartóztatták a hírhedt maffiózót, Salvatore Maronit.
Az volt a legnagyobb drogfogás a gothami rendőrség történetében.
Felteszem, hallott erről.
Igen.
Vagy úgy.
- A feje vérzett ilyen erősen? - Atyaég...
Van egy titkosírás is.
Mond ez magának valamit?
Ezt Batmannek címezte?
- Én hívtam őt ide. - Amint látja.
Kezd igazi híresség lenni.
Miért írt magának?
Még nem tudom.
Fürödjön le!
- A vállalat könyvelői jönnek reggelire. - Ide?
- Miért? - Mert hiába várták magát!
- Nincs időm rá. - Súlyos a helyzet.
Ha így megy tovább, nem marad semmije.
Nem érdekel.
- Ez az egész. - Nem érdekli az öröksége?
Amit csinálok, az az örökségem.
Ha nem tudok változást elérni,
ha nem tudok hatni,
akkor nem érdekel a sorsom.
- Épp ez aggaszt. - Hagyja ezt abba!
Maga nem az apám.
Azt nagyon jól tudom.
Tényleg mennünk kell.
MÍG MEG NEM HALT
Ott van friss gyümölcs.
- Mit csinál? - Felidézem a régi időket a szolgálatnál.
Hát ez tényleg ravasz feladvány.
Az O hogy jött ki?
Az "míg meg nem halt" csak részleges kulcs.
Csak kilenc betű derül ki belőle.
Ezért első körben kettős jeleket keresek, behelyettesítek,
próbálkozom.
- Ez érdekes. - Mr. Pennyworth?
- Tessék, Dory. - Megjöttek a könyvelők.
Vezesse be őket, kérem!
És ha mégse részleges a kulcs?
- Ezt hogy érti? - Hogy talán ennyi az egész.
A többi jellel nem kell foglalkozni.
- Kilenc jelet használ, a többit... - Nem. Világos.
De akkor a nagy része megfejtetlen marad. Nem tudom...
A mindenit! Van itt autó, nem is egy.
Jó állás a polgármesteré. Azt se tudom, hol kezdjük.
- Biztos a vezetésre utal a "drive"? - Nem bízik bennem?
Maga talán bízik bennem? Két éve ismerem, és azt se tudom, ki maga.
Ott van.
- Mit keresünk? - Egy USB-aljzatot.
USB-t?
Mi az?
Ujjnyi drive.
Jézusom!
Titkosítva van.
Próbálja ezzel!
Fergeteges humora van.
Lám csak, lám! Ennyit a család szentségéről.
- Ki az a nő? - Nem tudom.
De az Pingvin, Carmine Falcone jobbkeze.
Tudom, hogy ki ő.
Mi ez?
ELKÜLDÖTT ÜZENET, TÁRGY: KÉPEK
A francba! A pendrive.
Elküldte e-mailben a képeket.
Az újságoknak, a tévének, mindenhova. Atyaisten!
- Ezért megkapom a magamét Pete-től. - "Hazudott, csalt."
Ezért?
Lehetséges. Az a hely a Jéghegy Klub.
A Shoreline Lofts alatt van, ami Falcone fészke.
Parancs nélkül nem jutok be oda.
Én igen.
Tudja, ki vagyok?
Ja. Van rá egy tippem.
Pingvinhez jöttem.
Nem tudom, ki az, haver.
- Mi a gond? - Valami Pingvint keres.
Pingvint?
- Olyan itt nincs. - Én is mondtam neki.
Tűnj innen, maskara Különben véres lesz a szép jelmezed.
A te véredtől.
Kapjátok el!
Ott van!
Tedd le, vagy szétlövöm a fejed!
Csigavér, kedveském!
Engem keresel?
Jól bemutatkoztál az ikreknek.
Te aztán tényleg olyan vagy, mint a híred, igaz?
De olyan vagyok én is.
Üdvözletem! Oz vagyok.
Ki a nő?
Esküszöm, nem tudom, főnököm!
Talán akkor jöttem ki, amikor ők, de nem velük mozogtam.
Semmi gond, bébi. Bosszú uraság nem harap. Gyere csak!
Köszönöm.
- Tessék, pajtás. - Tudni akarom, hogy ki a nő,
- és mi köze a halálához. - Kiéhez?
- A polgármesteréhez. - Ez ő?
Tényleg. Nahát!
- Ne dühítsen fel! - Gondold meg, mit csinálsz!
- Nem hallottad a híremet? - De hallottam. És maga az enyémet?
Figyelj,
én csak a klub tulaja vagyok, érted?
Hogy ki mit csinál itt, ahhoz nekem semmi közöm.
De egyet mondhatok.
Nem tudom, ki a nő, de egy bombázó.
Kérdezd meg Mitchell nejét róla!
Rosszat mondtam?
Ha bármiben segíthetek, csak szólj!
Taxi!
Szia, én vagyok!
Mi baj van?
Lassabban, így...
A hírekben?
Jó. Nem, maradj ott! Várj meg, jó?
Várj meg, már úton vagyok haza!
Figyelj, szívem, eltűnünk innen a francba, ígérem.
Ha nagyon muszáj, akár már ma éjjel.
A rohadt életbe!
...melyeken Don Mitchell egy fiatal, ismeretlen nő társaságában látható.
A megdöbbentő fejlemény kapcsán a rendőrség...
Kérik, hogy jelentkezzen a rendőrségen...
JÖJJÖN EL EREDMÉNYVÁRÓNKRA NOVEMBER 5-ÉN!
BELLA REÁL EREDMÉNYVÁRÓJA A GOTHAM SQUARE GARDENBEN
BŰNÜGYI HELYSZÍN - BELÉPNI TILOS!
Mesterien csinálod.
Hé! Azt add ide!
"Kosolov, Annika."
- Bántotta? Azért ölted meg? - Mi?
Hagyjál már! Add ide a...
Rossz helyen keresgélsz. Nem öltem meg senkit.
A lány a barátnőm. Le akar lépni, de a mocsok elvette az útlevelét.
- Mit tud a lány? - Olyat, amit nekem se mer elmondani.
Ki volt borulva.
Láttam őt nálad.
Beszéljünk vele!
Anni!
Szívem! Anni!
Anni!
Hűvös lesz, a hőmérséklet 10 fok alá süllyed.
UTOLSÓ FELSZÓLÍTÁS
Újabb nagy horderejű gyilkosságról kaptunk hírt,
ez két nap alatt már a második.
- A gyilkos be is jelentkezett... - Nem bánthatják, még félig gyerek.
És a telóm is eltűnt.
Az áldozatra, Pete Savage rendőr-főkapitányra ma este találtak rá
a rendőrség Tricorner negyedbeli sporttelepén.
A gyilkos online üzenetének bemutatása előtt
hangsúlyoznom kell: a videó igen felkavaró.
Üdvözlöm a gothamieket!
Itt Rébusz beszél.
Halloweenkor megöltem a polgármestert,
mert nem az volt, akinek mutatta magát.
De még nem végeztem.
Már itt is egy újabb,
akire bizony arcvesztés vár.
És aztán ölni fogok újra meg újra meg újra,
egészen az ítélet napjáig, amikor városunkban az igazságról
végre
lehull az álarc.
Viszlát!
Savage főkapitány 30 éve szolgált a gothami rendőrségnél...
Basszus, ezt a pasit is láttam ott!
A klubban.
A Jéghegy Klubban?
A Mínusz 44-ben.
Az mi?
A klub a klubban.
Az igazi klub.
- Maffiózók törzshelye. - Ott dolgozol?
Selina?
Én a fenti részen dolgozom.
- De látom, kik jönnek. - És kik?
Olyanok, akiknek nem kéne oda járni.
"Tekintélyes polgár"-típusok.
Segítesz nekem ebben. Annika miatt.
- Sok macskád van. - Vonzom a kóborokat.
- Veszélyben vagy itt. - Tudok vigyázni magamra.
Napokkal a választás előtt egymás után két közismert ember halt meg.
A hatóságok keresik a gyilkost, és remélik,
hogy meg is találják, mielőtt újra lecsap.
Az edzőteremnél lesett rá.
Pete késő este szeretett gyúrni, amikor nincs ott senki más.
- Tűszúrásnyom van a nyakán. - Arzént adott be neki.
- Patkányméreg. - Igen.
Ezt arra a témára építette fel.
Ezt nézze meg!
Labirintus.
Beteg vadállat az, aki ilyet tesz egy emberrel.
Szimbólumok.
- Újabb titkosírás. - Ezeket posztolta ki a videó után.
Öl, aztán bemocskolja a halottat.
Ez a fickó dropot terjeszt a keleti részen.
Ezt nem értem. Miért keveredett volna Pete ilyesmibe?
- Úgy tűnik, mohó lett. - Ne vicceljen!
Azután, ahogy elintéztük Maroniékat?
Kinyír egy klánt, aztán leáll egy szaros dealerrel?
Talán félreismerte őt.
Úgy érti, megérdemelte?
Rendőr volt.
Talán botlott.
BATMANNEK
"Bolondulok érted. Ki vagyok, azt kérded?
Nem akárki fia."
TALÁLD KI... MŰKÖDJÖN KÖZTÜNK A KÉMIA!
"A labirintusban a patkányt kutasd fel,
vidd ki őt a fényre, és megtalálsz, hidd el!"
Mit jelentsen ez?
"Vidd ki a fényre"? "Kutasd fel a patkányt"?
Nem tudom.
- Hadnagy úr! Visszajöttek. - Mennünk kell.
Jöjjön!
- Nem értek ezekhez. - Körül kell néznem a vadászterületén.
Miért érzem magam horogra akadt halnak?
Én csak Annikát keresem.
Te milyen jó fej vagy!
Teszel rá, mi történik velem ott, mi?
Nézz rám!
Jó lesz. Tessék!
Van kép. Hallasz engem?
Igen.
- Hova, hova? - Szórakoztatni.
Ez az egyik, aki az utamba állt a múltkor.
Úgy látom, eltört az orra.
"Kenzie, William." Ez egy szabadnapos rendőr.
- Biztos nem látszik ez a vacak? - Ne aggódj! Vigyázok rád.
Nézd még őket! Lassú az azonosítás.
De jó.
- Fura, mennyire nem néznek a szemedbe. - Élvezed, mi?
Naná, bébi! Nagyon is!
- De utálom a droposokat! - Tényleg?
- De azért dealerkedtél Pingvinnek. - Fogalmad sincs semmiről! Lehet...
Lehetne, hogy ezt máskor beszéljük meg?
- Várj! Az ki volt? - Akárki.
Nézz rá!
- Akkor rám akaszkodik. - Látnom kell az arcát.
Ez az államügyész. Gil Colson.
- És már jön is. Most boldog vagy? - Beszélj vele!
- Helló! - Helló!
- Gil vagyok. - Nem te vagy az az ügyész?
- De. - Láttalak a tévében!
Igazán?
Még nem láttalak itt soha.
Fura lehet itt új lánynak lenni. Ez mégiscsak veszélyes hely.
- Nekem lételemem a veszély. - Tényleg? Ez jó.
- Odajönnél hozzánk? - Szívesen.
Ő Travis.
- Helló! - Foglalj helyet!
Richie, Glen.
- A fél ügyészség. - Carlát ismered, nem?
Ő Cheri. Nincs baja, csak pihen. Gyógyítja a lelkét.
- Kérsz dropot? - Nem, kösz. De ti nyugodtan.
Nekem kell most. Nehéz napok ezek amiatt az őrült miatt.
- Be van állva. - Nekem mondod?
- Bírom ezt a lányt. - Én is bírlak téged.
Rébusz a legfontosabb embereket támadja, és csomó mindent tud.
- Szart se tud. - Hogyne tudna! Mondta a patkányt is.
- Állj le, Gil, sok lesz. Lassíts! - A patkány. Kérdezd a patkányról!
Milyen patkányról van szó?
Volt... volt egy patkány.
Volt egy informátorunk.
Rengeteget megtudtuk Maroniról, azért is tudtuk lekapcsolni.
- A Maroni-ügyről beszél. - Ha ez a Rébusz tudja, el is mondja.
- És akkor Gotham romba dől. - Én ezt nem akarom hallani.
Ilyen szájmenés miatt tűnt el az orosz lány.
Mit tudsz róla?
- Isztok még valamit? - Én igen.
Beszéltesd még!
- Hova mész? - Ismeri őt.
- Maradj az ügyésznél! - Engem a barátnőm érdekel.
- Hol van Anni? - Kopj le! Nem ismerlek.
De őt igen. Ki vitte el?
Basszus, halkabban! Meguntad az életedet?
Mi a gond, hölgyeim?
Nincs semmi gond. Csak pletykálunk.
- Derű és vidámság idelent! - Rendben, Oz.
Nagyon rég volt, hogy utoljára itt láttalak.
Jól vagy?
Igen.
És éppen...
Épp indulnék vissza föntre.
Lássuk még egymást!
- Ismered Falconét. - Mert jár ide.
Viszonyotok van.
Nincs viszonyom vele!
- Nekem úgy tűnt, van. - Elég volt.
Mit csinálsz?
- Nem csinálom ezt tovább. - Ne!
Taxi!
- Kerestelek lent. - El kellett jönnöm.
Vigyelek el?
Ott áll a kocsim.
Taxi! Kösz, nem kell.
Remélem...
Viszlát legközelebb!
Maradj nyugton!
Mit tud a Maroni-ügy titkos informátoráról?
- Azt, hogy volt olyan. - Ő a patkány, akit keresünk.
Rébusz kiderítette, ki az.
Ha megvan a patkány, elvezethet Rébuszhoz.
- Honnan tudja ezt? - Egy forrásom beszélt az államügyésszel.
Gil nagyon ideges.
- A Maroni-ügy szereplőire hajt a gyilkos. - Azon én is dolgoztam.
- Maga nem érdekli őt. - Honnan tudja?
- Maga nem korrupt. - Colson piszkos?
Lehet, hogy... megszorongatom. Kiszedem belőle, ki a patkány.
Az túl veszélyes. Titkos alkut kötöttek vele.
Ki tudja, hányan érintettek. Politikusok. Rendőrök. Bírók.
- Összeomolhat a rendszer. - Akkor ez egy puskaporos hordó.
És Rébusz a gyufa.
- Ismered Falconét. - Mert jár ide.
- Viszonyotok van. - Nincs viszonyom...
- Viszonyotok van. - Nincs viszonyom vele!
- Ismered Falconét. - Mert jár ide.
- Viszonyotok van. - Nincs viszonyom vele!
Csinos.
Új barátot szerzett?
- Nem vagyok biztos benne. - Úgy fest, felbosszantotta.
Tekinthetem ezt biztató jelnek?
- Mit? - Az öltözékét.
- Bruce Wayne társaságba megy? - Ma búcsúztatják Mitchellt.
A sorozatgyilkosokat érdeklik a reakciók.
- Talán Rébusz is ott lesz. - Erről jut eszembe.
Bátorkodtam megvizsgálni a legutóbbi titkosírást.
A labirintusból valót. Azt hiszem, a spanyol rész nem hibátlan,
de szinte biztos, hogy a megfejtés: "Az úr El Rata Alada ."
"Rata Alada"? Szárnyas patkány?
A városi galamb gúnyneve. Van így értelme?
Van.
- Csaligalamb. - Hol a mandzsettagombja?
Nem találtam.
- Nem jelenhet meg így. - Nem kértem a mandzsettagombját.
Ügyelnie kell a külsőségekre. Maga egy Wayne.
És maga is Wayne?
Az apjától kaptam.
Nem kell több hazugság! Nem kell több hazugság!
A MI ÍTÉLETÜNK NAPJA
Mr. Wayne. Rendben. Arra haladjanak tovább!
VÁROSHÁZA
- Ez Bruce Wayne? - Mr. Wayne!
Pillanat!
Jók vagyunk? Helyes.
Mehetünk, Mr. Falcone.
Uram?
Erre nem sétafikálunk!
Finoman, fiúk! A város hercege áll előttünk.
Nagy esemény ez. Előcsalta azt, aki még nálam is elvonultabban él.
El merte hagyni a Shoreline-t?
- Nem fél, hogy lelövik? - Kéne? Mert az apja már nem él?
- Oz, ő Bruce Wayne. - Mi a fene!
Az apja megmentette az életem.
Mellkason lőttek. Itt a helye.
Kórházba nem mehettem, így aztán bekopogtunk hozzá.
Az ebédlőasztalra fektetett, ott műtött meg.
A gyerek ott volt. Látta az egészet. A lépcsőről nézte végig.
Emlékszem az arcára.
- Valamiért megtette ezt értem. - A hippokratészi esküje miatt.
Hippokratészi eskü.
- Ez jó. - Bocsásson meg!
Köszönjük, hogy megjelentek Don Mitchell polgármester búcsúztatásán.
Hamarosan kezdjük a szertartást. A család azt kéri,
hogy tiszteletük jeléül támogassák az elhunytnak legkedvesebb ügyet:
a Gotham Megújul Alapítványt, városunk védőhálóját.
Milyen háló az, amin mindenki átesik?
A lányomon se segített, amikor szüksége lett volna rá.
Ez a Mitchell is csak egy pénzes rohadék volt.
Megérdemelte a sorsát.
Rászolgált.
- Maga ismerős nekem. - Bruce Wayne!
- Miért nem hívott vissza? - Parancsol?
Bella Reál vagyok. A jelölt.
Nem zavarnám itt, de sehogy sem tudtam elérni magát.
Volna egy perce?
Mr. Wayne... Mr. Wayne!
Tudja, igazán tehetne többet is ezért a városért.
A felmenői mind filantrópok voltak, de öntől nem kap senki semmit.
Ha megválasztanak, számítok önre.
- Köszönöm. - Istenem...
Részvétet nyilvánítok, de kérem, várjon meg! Beszéljük meg ezt!
Bella Reál vagyok, asszonyom. Fogadja őszinte részvétemet!
- Köszönöm. - Elnézést, főnök. Beszélhetnénk?
- Gil Colson eltűnt. - Mi?
- Tegnap este óta nem látták. - Atyaég, még egy?
Nahát! Mr. Wayne!
- Keresteti őt, Jim? - Két emberem elment a lakására, de semmi.
- A neje mit mond? - Nem tud semmit.
Ki a kocsiból! Szálljon ki, és lássam a kezét!
Szálljon ki!
A kezét! Látni akarom a kezét!
- Jézusom, ez Colson! - Bomba van a nyakán!
NEM HAZUDOK TÖBBET
- Ki innen, mindenki! - Kiürítjük az épületet!
BATMANNEK
Mit néz?
Baszki!
Ezt nem hiszem el! Mi a francot csinál ez?
Gordon! A haverja kinyíratja magát odabent.
Kérem... Kényszerített rá! Nagyon sajnálom!
Megölt volna, ha nem teszem, amit mond. Sajnálom!
- Számzár van rajta. - Nem lehet levágni?
Csak a feje árán.
HA TÁVOL VAGYOK IS, SOSE FELEDD...
A TELEFONT MINDIG FELVEHETED VEDD FEL!
NINCS HÍVÓAZONOSÍTÓ VIDEÓ KÉRÉSE
Hát eljöttél.
- Ki vagy? - Én?
Nem vagyok senki.
Csak a végrehajtás eszköze.
Aki letépi az álarcot erről a fertőről, amit városnak hívunk.
- Az álarcot? - Igen.
Csináljuk együtt, jó?
Már próbáltalak elérni.
Mert ennek te is a része vagy.
- Miért vagyok a része? - Majd meglátod.
- Ezt nézze, uram! - Üdvözöld a követőimet!
Élőben vagyunk. Ők is nézik a mi kis tárgyalásunkat.
Jelen pillanatban a veled szemben ülő úr,
Mr. Colson, halott ember.
Jöjjön már értem valaki! Megöl ez az őrült!
Kuss! Megérdemled a halált a tetteidért!
Megértetted?
Igen.
De kapsz tőlem egy esélyt.
Én nem kaptam esélyt soha.
Szóval...
én kicsi gyerekkorom óta
borzasztóan szeretem a fejtörőket.
Számomra azok jelentik a menedéket
a rémes világ borzalmai elől.
Talán egy kis vigaszt tud meríteni belőlük ön is, Mr. Colson.
- Fejtsek rejtvényeket? - Igen! Három rejtvényt két perc alatt.
A helyes válaszokért jutalmul megmondom a zár kódját.
- Ez így érthető? - Igen.
Rendben. Akkor azt akarja, hogy...
Az első találós kérdés: "Lehet vak, keserű, és lehet meztelen.
Ha temetik, sírján vad erőszak terem."
Várjon! Megismételné?
- Keserű? Meztelen? - "Igazság".
- Az a megfejtés. - "Igazság"?
Igen! Az igazság!
És ön elvileg az igazság őre volt ebben a városban
a polgármesterrel és a főrendőrrel együtt. Jól mondom, Mr. Colson?
Persze.
Második találós kérdés:
"Ha te vagy az igazság, hazudnod nem szabad.
De hogy behunyd szemed, mi az ára annak?"
- Az ára? - A kenőpénz.
Jézusom, "kenőpénz"?
Azt kérdi, mennyit kapott.
Ötvennyolc másodperc!
- Mennyit? - Semmit!
- Mennyit? - Havi tízezret, hogy ejtsek ügyeket.
- Melyeket? - Azt nem kérdezte. Tízezer.
- A válaszom: tízezer. - Jól van, jól van!
Ne veszítse el a fejét, Mr. Colson!
Már csak egy jó választ várok, mielőtt lejár az ideje.
Utolsó kérdés!
"Mondja meg most szépen, hogy ezért a pénzért
ki az a kártevő, kit gondosan véd még?"
- Kártevő? - A patkány.
A besúgó a Maroni-ügyből, akit mind védenek.
- Honnan tud róla? - Ki ő?
Húsz másodperc!
- Nem. - Megöli magát.
Így is, úgy is halott ember vagyok.
Így csak én halok meg. De ha kiadom a nevét,
- akkor a szeretteimet is megöli. - Kicsoda?
- Figyelnek. - Kik?
Nem tudja, milyen kiterjedt ez.
- Átszövi az egész rendszert! - Öt! Négy!
- Irgalmazz nekem, Istenem! - Három! Viszlát!
Kire tippel?
- Hagyja békén! - Meg akarom nézni.
- Mi van a szemén? - Engem az arca érdekel.
Vegyük már le róla a...
- Nyugodjanak már le! - Védi ezt az embert, Jim?
Belekontárkodott egy túszmentésbe.
- A kezéhez tapad Colson vére. - Vagy a magáéhoz.
- Mit mondott? - Inkább meghalt, de nem beszélt.
Kitől félt olyan nagyon? Magától?
Arcátlan rohadék! Van fogalma róla, mekkora szarban van?
- Gyilkosság bűnrészese. - Ne játsszunk...
- Vissza! - Ez hivatalos személy elleni erőszak!
- Bővíthetjük még a listát. - Álljon le! Ennek nem ez a módja!
- Már maga is? - Bízza ezt rám, főnök! Kérek egy percet.
- Mit vesződik ezzel a senkiházival? - Egy perc, és együtt fog működni.
Jól van. Kifelé!
Két percet kap.
Ide figyeljen!
Kijuttatom magát innen.
- Nagy bajt hoz magára. - Nem, mert kapok egy maflást.
Itt ez a kulcs. Ki az ajtón.
Folyosó, tetőre vezető lépcső.
Mi a fene van itt?
Mi van itt, fiúk?
Ki a bajszos, törött orrú pasas?
Kenzie. Kábszeres.
Ő is nekem jött a Jéghegy Klubban.
Úgy érti, Kenzie bedolgozik Pingvinnek?
Vagy főleg neki dolgozik.
- Elég lett volna egy kíméletes maflás. - Az volt.
Mindenki magát keresi. Tényleg Bockot gyanúsítja?
- Egyikben sem bízom. Maga? - Én csak magában.
- Egy zsaru Falcone jobbkezénél? - A rendőrök is védik a patkányt.
- Talán az Kenzie dolga. - Pingvin a patkány?
Hozzá jár a maffia. Maroni szinte ott lakott. Pingvin mindenről tud.
Az ügyész is járt hozzá. Talán Pingvin szorult,
és a besúgás árán hagyták futni.
- A Rata Alada. - Mi?
Rébusz ezt üzente az újabb titkosírással.
Szárnyas patkányt jelent. Talán csalimadarat.
A pingvinnek is van szárnya.
- Újra elbeszélgetek vele. - De Rébusz megint ölni fog.
Egyetlen játék mindez. És Rébusz a játékmester.
Rébuszhoz az út a patkányon át vezet.
Kenzie az ikrekkel arrafelé megy.
- Ott van Pingvin. - Mi lehet a táskákban?
Közbelép?
Még nem.
Megálltak a Waterfront Street-i hulladéküzemnél.
Itt vagyok.
- Hogy vagy? - Jól. És te?
Én is. Menjünk be, ne ázzunk itt!
Ez egy droglabor. Drop.
- Bevásárolnak. - Újra beindult a Maroni-féle biznisz.
- Vagy le se állt. - Micsoda?
A legnagyobb drogfogásunk színjáték lett volna?
- Van egy kis bonyodalom. - Mi történt?
Mi történt? Jól vagy?
Veszélyes embertől lopsz.
Jézusom! Perverz egy hobbid van neked.
- Lányokat ijesztgetni éjjel. - Ezért dolgozol a klubban?
- Hogy lopni tudj? - Dumálhatnánk
a szaftos részletekről, deli denevér,
de jönnek a seggfejek.
Bosszú!
Azt hiszed, csak úgy elviheted a pénzem?
Kenzie, hozza a pénzt!
Ne már!
Ez nem normális!
Ne már!
Félre!
Tűnés!
Félre!
Kinyírtalak! Én, téged!
Most megkaptad, te futóbolond! Kinyírtalak!
Milyen tempó ez? Jó zsaru, hibbant zsaru?
Kicsoda Rébusz?
- Mit tudom én! - Segítek egy kicsit.
A zsaruk megcsípték. Hogy mentse a bőrét, feladott egy nagyobb halat.
Feldobta Sal Maronit. És a drophálózatát.
De a zsaruk, a fejesek, az ügyész még többet akartak.
Nem volt elég a nagy rajtaütés.
A dropbizniszt akarták, de ahhoz kellett maga is, lótifutinak.
Nemcsak Falconénak dolgozik, hanem nekik is.
Megőrültetek?
- Ezért megölte a lányt. - Dehogy!
- A Mínuszban dolgozott. - Megtudta, hogy maga a patkány, megölte.
De Rébusz is rájött a dologra. Nagyon sokat tud magáról.
- Tudnia kell, ki ő. - Ki ő?
Hát ez csodás duett volt!
Meg kéne zenésíteni! Csak egy baj van a kis mesétekkel.
Nem vagyok patkány! Falcone kinyírna, ha ilyet hallana rólam!
Hagyjuk a patkányokat? Térjünk rá, mit csináltak a volt társam arcával!
- Szent ég, miket mutogat itt? - Ez volt a fején!
- Ne már! - Nézzen rá!
- Maga El Rata Alada? - El Rata Alada?
A szárnyas patkány. Nem maga az? Az útvesztőbeli jelek értelme:
"Az úr El Rata Alada ."
El Rata , azt írja?
- Van erről mondanivalója? - Van!
Valaki szarul tud spanyolul.
- Mi? - Az "la".
"La" Rata. A nagy Rébusz még ennyit se tud?
Atyaég! A két zseni! A mesterdetektívek!
Az se tudják, hogy van el meg la! Jézusom!
- No habla español, fiúk? - Elég, seggfej, fogja be!
- Hiba lenne? - Eddig nem hibázott.
Szárnyas patkány?
Megmondjam, mi az? A francos denevér! Ez nem jutott eszetekbe?
"Az úr El Rata ."
U, R, L.
Talán mégiscsak hiba.
- És nem olyan okos... - Várjon!
Ez ő?
Atyaég!
MEGVAN? EL RATA ALADA?
IGEN. TALÁN. A PINGVIN SZÁRNYAS PATKÁNY?
ÉRDEKES
NEM ÁLLT ÖSSZE NEKED A KÉP
Ő az, vagy sem?
TÖBBET KELL MUTATNOM, HOGY MEGÉRTSD
A KÖVETKEZŐ ÁLDOZATOM A KIRAKÓS LEGNAGYOBB DARABJA
ÁLDOZAT?
MEGHALT?
MAJD MOST FOG
ITT A SEGÍTSÉG, HOGY MEGTALÁLD
"Megnőtt a vetemény, a mag kemény.
Dús palotában, de a sárban. Hogy honnan jöttem, örök titok.
Tudod-e, mi vagyok?" Van ötlete?
Van.
Árva.
ÁRVA VAGY?
VISZLÁT
Palota a sárban.
- A régi árvaház. - Ami leégett?
A Wayne családé volt a ház.
- Eladományozták, mikor lett a torony. - Gyerünk!
Nem kéne itt felejteni engem.
Szedjétek le ezt! Hogy menjek így haza?
Forduljatok fel, mocsok rohadékok!
ISTEN HOZOTT
Fegyvert ne.
Nem teljesen osztom az elveit.
Az mi?
Droposok.
Az mi a rosseb?
AHOL MINDEN ELKEZDŐDÖTT
Köszönjük. Nagyon köszönjük.
Gyönyörű volt.
Köszönjük. És köszönöm,
hogy eljöttek ma este.
Hiszek Gothamben.
Hiszek a jövőjében.
De túl sokan, és túl sokáig szenvedtek.
Ezért most bejelentem, hogy indulok a polgármesteri székért,
és hogy létrehozom a Gotham Megújul Alapot.
Ha nyerek, ha nem, egymilliárd dollárt juttat a Wayne Alapítvány
egy szociálisintézmény-fejlesztő alap számára.
A MEGÚJULÁS HAZUGSÁG
Hogy a pénz közvetlenül eljusson a rászorulókhoz.
- Ezekhez a gyerekekhez is. - "Az apa bűnei."
A megújulás növekedés. Elvetjük a magokat,
és ami kinő belőlük, az Gotham jövője.
A fiú fejére szállnak.
Jézusom, a következő áldozata Bruce Wayne!
BATMANNEK
TŰZÁLLÓ
- Halló? - Adja gyorsan Alfredot!
- Jaj, Mr. Wayne... - Figyeljen! Szörnyű dolog készül!
Sajnos már megtörtént.
Egy órával ezelőtt.
Nagyon sajnálom.
Próbáltam elérni önt.
A küldeményt önnek szánták. C4-gyel töltött levélbomba volt.
És mellette ez.
TALÁLKOZUNK A POKOLBAN
Kómában tartjuk. Reméljük, hogy stabilizálódik.
Menjen inkább haza pihenni, Mr. Wayne!
Van más is, akit értesítsünk? Hozzátartozó?
Nincs. Csak én vagyok.
NEM HAZUDOK TÖBBET - COLSON
APÁM BŰNEI?
A MEGÚJULÁS HAZUGSÁG
GOTHAM MEGÚJUL TÁRSASÁG
HOL VAGY?
Látsz engem?
- Igen, látlak. - Beszélnünk kell. Hova menjek?
A macska újra vadászik?
- Mi? - Azt hittem, végleg eltűntél.
Csak sok volt nekem az a rumli.
Hogy tehették ezt vele? Az a gennyláda zsaru, Kenzie!
A kocsijában volt Anni holtteste. De megkeresem, és megfizet.
- Segítesz? - Én segítsek?
Igen . Hisz a bosszú vagy.
Rossz társaságba keveredett. Buta volt. Mondanod kellett volna neki.
- Ugyan mit? - Hogy felelünk a döntéseinkért.
Uramisten! "Döntések"?
Akárki vagy is, nem ismered a nyomort.
- Megérte? - Mi?
Beszennyezni magad a pénzért.
Mit kellett tenned érte, hogy megszerezd?
Milyen közel kellett kerülnöd Pingvinhez, Falconéhoz?
Semmit se értesz. Falcone az adósom.
- Az adósod? - Sokkal tartozik!
- És miért? - Hagyjuk.
Nem! Tudni akarom, miért tartozik neked!
Mert ő az apám!
Anyám is a Mínusz 44-ben dolgozott.
Akárcsak Anni.
Amíg kicsi voltam, magával is vitt.
- A klubba? - Igen.
Amíg dolgozott, elbújtam az öltözőben.
Láttam néha Falconét.
Rohadtul féltem tőle.
És sose értettem, miért néz rám olyan furcsán.
Aztán egy este anyám elmondta, ki ő nekem.
Hétéves koromban megölték anyámat.
Megfojtották. Sose derült ki, ki tette.
Gondolom, egy rohadék a klubból.
És mikor eljött értem a gyámügy, Falcone nem szólt egy szót se.
Rám se mert nézni.
Szóval tartozik nekem.
Bocsáss meg!
Sajnálom.
Hát még én.
Rosszat vársz mindenkitől.
Amit, hát...
Nem is különbözünk olyan nagyon.
Ki van a maszk alatt?
Mit rejtegetsz?
Talán csak
csúnya sebhelyeket?
Igen.
Figyelj,
ha mi nem állunk bosszút Anniért, senki nem fog.
Itt nem számít most senki más, csak azok a kiváltságos fehér seggfejek.
A polgármester, a főkapitány, az ügyész.
Most Thomas és Bruce Wayne. Megérdemlik,
hogy levadásszák őket, ezt el kell ismerned.
- Miért mondod Wayne-éket? - Tényleg barlangban élsz?
Rébusz kitett egy videót róluk.
Figyelj, ha megtalálom azt a rohadék Kenzie-t,
segítesz nekem?
Kérlek!
Mondj igent, Bosszú!
De ne csinálj semmit nélkülem! Ez veszélyesebb, mint...
Mondtam már:
tudok vigyázni magamra.
Thomas Wayne vagyok, és jóváhagyom ezt az üzenetet.
Már kiskorunktól a családom és Martháé, az Arkhamok
arra tanítottak minket, hogy jótékonykodni nem csupán kötelesség:
szenvedély.
Ez a mi családi örökségünk.
A Wayne-ek és az Arkhamok.
Gotham alapító családjai.
De mi az igazi örökségük?
Húsz évvel ezelőtt egy riporter fel akarta tárni a sötét igazságot.
Döbbenetes családi titkokra bukkant.
Mikor Martha még gyerek volt,
az anyja meggyilkolta az apját, majd végzett magával.
Az Arkhamok pénzüket és befolyásukat latba vetve
eltussolták az ügyet.
Marthát ezután évekig intézetek egész sorában kezelték,
de erről se tudhatott senki.
Thomas Wayne hallgatási pénzt ajánlott fel a riporternek,
mert félt, hogy elveszíti a választást!
És mikor a riporter nemet mondott,
Wayne régi titkos szövetségeséhez, Carmine Falconéhoz fordult,
és megölette vele őt!
A Wayne-ek és az Arkhamok!
Gotham öröksége megannyi hazugság és gyilkosság!
Remélem, hallod ezt, Bruce Wayne, mert ez a te örökséged is.
És Gotham elvárja, hogy felelj
az apád bűneiért.
Viszlát!
Tudja, ki vagyok?
- Bruce Wayne. - Carmine Falconéhoz jöttem.
Látod?
Vagy aki feltalálta a golyót, ugye?
Egy vagyont kereshetett vele. Az ötlet, az benne az értékes.
- Tudod, mennyi volt ez a kabát? - Nem, főnök.
1183 dollár.
- Tudod, mi lett a kommunizmus veszte? - Nem, főnök.
A spórolás.
Jól van.
- Tessék. Tökéletes. - Nem is lesz többet ilyen jó.
Nahát, Csini Johnny!
Mi szél hozta?
Ez most csak kettőnkre tartozik.
Gyerünk!
Hódolatom.
Gyerünk, szivi!
Foglaljon helyet!
Számítottam magára.
Ez a nyavalyás Rébusz, ez aztán tudja, hogy kell
kavarni a szart.
- Igazat mond? - Miről?
A riporter ügyéről?
- Mit akar megtudni, fiam? - Maga ölte meg? Apám kérésére?
Nézze, az apja bajban volt.
A firkász előásott pár
erősen bizalmas jellegű dolgot az anyjáról. A családról.
Családi szennyest, amit az apja nem akart, hogy kiteregessenek
épp a választás előtt.
Próbálta pénzzel megoldani a dolgot, de a firkász konok volt.
Így aztán... eljött hozzám.
Nagyon ki volt borulva.
Azt mondta: "Carmine,
azt akarom, hogy az az ember megtanulja, mi a félelem."
De ha a félelem se elég...
Az apja megoldást várt tőlem, és megkapta.
Megoldottam.
Tudom, azt hitte, az apja kiscserkész volt.
De el se tudja képzelni, hogy még a legjobb ember is
mi mindenre képes, ha olyan a helyzet.
Higgye el, nem érdemes ezen rágódnia!
Az a riporter... egy féreg volt.
Maroni bérelte fel.
- Maroni? - Bizony.
Nem tudta, milyen szálak fűznek az apjához.
És a firkász ügye után Maroni attól félt,
hogy ezzel zsebre tettem az apját.
Örökre. Semmiképp nem akarta hagyni,
hogy az apja polgármester legyen.
Ért engem?
Arra céloz, hogy Salvatore Maroni ölette meg apámat?
Bizonyítani nem tudnám.
De nekem nagyon úgy tűnt.
Erre volt szüksége?
Erre a kis beszélgetésre?
Rég túl kellett volna esnünk ezen.
Hisz maga már nem gyerek.
Hazudott nekem.
Egész életemben.
Beszéltem Carmine Falconéval.
Elmondta, mit tett apám kedvéért.
Beszélt Maroniról is.
- Azt mondta, Salvatore Maroni... - Ő ölette meg apámat.
Miért nem mondta el nekem?
Éveken át hagyta, hogy vívjam a harcot apámért
- abban a hitben, hogy jó ember volt. - Jó ember is volt!
Higgye el nekem, hogy az apja mindig jót akart!
- Hibázott egyszer. - Hibázott? Megöletett egy embert!
És miért?
Hogy védje a család jó hírét?
- Meg a politikai jövőjét? - Nem azt védte, nem öletett meg senkit.
Az édesanyját védte.
Nem érdekelte se a jó hírük, se a kampány, semmi.
Csak az édesanyja és maga.
És kétségbeesésében Falconéhoz fordult.
De eszébe se jutott, hogy Falcone megöli azt az embert.
Tudhatta volna, hogy Falconénak bármit megér,
ha végre lehet valami a kezében ellene.
Falcone ilyen ember.
Ebben hibázott az apja.
De mikor Falcone elmondta neki, mit tett, kétségbe esett.
Azt mondta Falconénak, elmegy a rendőségre,
és vallomást tesz.
És aznap este
az apját és az anyját megölték.
Falcone volt?
Bár biztosan tudnám!
Lehetett egy közönséges utcai rabló is,
aki csak pénzt akart, de megijedt, és lőtt.
Azóta nem telt el úgy nap, hogy ne kutattam volna a válasz után.
Az lett volna a dolgom, hogy megvédjem őket. Érti?
Mindig önmagát hibáztatta. De maga még gyerek volt, Bruce.
Láttam a félelmet a szemében,
de nem tudtam, hogyan segítsek.
Megtanítottam harcolni,
de nem tudtam mindent megadni magának.
Magának apa kellett.
És helyette csak én voltam.
Sajnálom.
Nincs mit sajnálnia, Alfred.
Istenem!
Azt hittem, nem jön már soha többet ez a félelem.
Azt hittem, ezt már legyőztem.
És nem,
nem a haláltól félek.
De már érzem, hogy van valami,
amin nem léptem túl.
Nagyon félek,
hogy újra el kell szenvednem, amit akkor.
Valakinek az elvesztését.
Láttam a fényt. Nem maga jelzett?
Én meg azt hittem, maga.
- Megtaláltam! - Látom.
Nála volt a telefonom.
- Anni üzent, amikor elvitték. Hívott... - Gordon! Segítsen!
Nála van a fegyverem!
- Kussolj! - Tedd le a fegyvert!
Nem érted? Anni felhívott.
Hallgasd meg!
Ide gyere! Hova szaladsz? Gyere szépen ide!
Mit csinál vele, Kenzie? Ne ijessze meg!
- Bocsánat, Mr. Falcone. - Kérem, könyörgök, ne bántsanak!
Jól van, nem kell félni. Na gyere!
Újra megkérdezlek:
- Mit mondott el Mitchell? - Semmit.
Don szeretett fecsegni. Pontosan tudom.
Főleg ilyen csinos lányoknak, mint te.
Azért kértem, hogy legyen nála az útleveled,
amíg el nem beszélgetünk.
Én csak el akarok menni innen. Soha többet nem hallanak rólam.
Hát persze, el is mehetsz majd, ígérem.
De előbb meg kell tudnom,
hogy mit mondott el neked.
Csak azt, hogy ők mind alkut kötöttek önnel.
Szóval elmondta neked, hogy van egy alku.
És hogy öntől kaptak információkat egy dropos dologban,
és belőle azért lett polgármester.
- Azt mondta, ön nagyon fontos ember. - Értem.
Jól van.
- Csendesen! - Jézusom, megfojtja!
Szép csendesen!
Szárnyas patkány.
- A falcone sólymot jelent. - Falcone lenne a patkány?
Falcone maguknak dolgozik?
A polgármesternek, az ügyésznek?
Nem.
Mi dolgozunk neki. Mindannyian.
- Hogyan? - A Megújulásban.
Az mindennek a kulcsa.
- Az alapítvány? - Igen.
Thomas Wayne halála után lecsaptak rá, mint a keselyűk.
Mitchell, Falcone, Maroni, mindenki benne akart lenni.
Ideális volt vesztegetéshez, pénzmosáshoz.
Milliárdos alap felügyelet nélkül. Mindenki elfért benne.
De Falcone többet akart.
Megszervezte a látványos leszámolást Maronival.
Szállította az információkat,
a fejesek learathatták a babérokat,
és ezzel mindenki a bábja lett.
Azt hiszik, van tétje ennek a választásnak?
Falcone a főnök.
Húsz éve ő az igazi polgármester.
Gyerünk, Bosszú! Öljük meg azt a rohadékot!
- Meg ezt is itt. - Nem!
Elintézzük. De másképp.
- Nem lehet másképp! Az övé a város! - Ha ezt megléped,
olyan leszel, mint ő.
Hallgass rám! Ne dobd el az életedet!
Ne aggódj!
- Kilenc van belőle. - Ne!
Nem jut ki élve. És ha Falcone meghal, nem lesz meg Rébusz.
- Meg kell állítanom. - Ne segítsek?
- Ezt egyedül intézem el. - És aztán?
Ahogy Rébusz kérte,
kihozzuk a patkányt a fényre.
- Felmennék Mr. Falconéhoz. - Ma este nem fogad senkit.
Annikáról lenne szó.
- Váratlan vendég! - Ne haragudjon!
- Semmi baj. - Beszélni szeretnék önnel.
Semmi akadálya.
Négyszemközt.
Nagyon aggódom érte. Nem tudom, hol lehet.
Tudom, hogy ön nagyon befolyásos ember.
Kérem, segítsen nekem megtalálni őt, mert...
Nagyon régen eltűnt, és már kezdek...
- Bocsánat. - Semmi baj.
- Ne haragudjon! - Tessék.
Köszönöm, nem kell. Van zsebkendőm.
- Mr. Falcone? - Vinnie! Mit mondtam?
Bocsánat, uram, de ezt látnia kell.
Bocsáss meg, kedvesem! Azonnal jövök.
Te jó ég!
A hanganyagot James Gordon hadnagy juttatta el hozzánk.
Figyelmeztetjük nézőinket, hogy a felvétel rendkívül megrázó.
Csak azt, hogy ők mind alkut kötöttek önnel.
Szóval elmondta neked, hogy van egy alku.
És hogy öntől kaptak információkat egy dropos dologban,
és belőle azért lett polgármester.
- Azt mondta, ön nagyon fontos ember. - Értem.
Jól van.
Az, hogy Mr. Falcone titkos informátorként működött...
Szia, apa!
- Mi? - Maria Kyle lánya vagyok.
Emlékszel rá?
Igen.
- Tedd el a fegyvert! - Ezt érte kapod.
Itt van!
Ez apának is fáj.
Hisz vér vagy a véremből!
Magadnak köszönheted ezt.
Akárcsak anyád.
Fizetnie kell!
De ne fizess te is.
Fizettél eleget.
Te jó ég! Ez haláli. Mit képzel, mire megy ezzel?
Azt hiszi, megijeszt az álarca meg a köpenye?
Aztán elsírom magam, és kibukik belőlem a nagy titok?
Hát mondok én valamit. Hogy mi mindent tudok,
mi mindent tettem, azt magammal fogom vinni
a sírba.
Hogyhogy maga kíséri Zorrót?
Nem tudja, hogy a kékruhások nekem dolgoznak?
Úgy fest, nem mind dolgozunk magának.
Jogában áll hallgatni. Minden, amit mond,
felhasználható ön ellen a bíróságon.
Joga van ügyvédet fogadni. Ha nem tud, a város kijelöl egyet önnek.
Megértette a jogait?
Megértette?
Persze. Mikor kijövök, találkozunk.
- E jogok tudatában kíván bármit... - Nyomorult patkány!
- Mit mondtál? - Ez az éjszakád a Blackgate-ben
- az utolsó lehet. - Hirtelen nagy ember lettél, Oz?
- Talán igen. - Igazán?
Bámulatos, hogy egyszerre valaki lett a senki,
- aki mindig voltál. - Megdöglesz!
Mit csináltok? Nem én voltam! Nem én lőttem!
Engedjetek el!
"Vidd ki őt a fényre,
- és megtalálsz, hidd el." - Onnan!
Onnan lőttek!
Ez Rébusz.
Gage, velem jön. Martinez, hátra! Nem mehet senki se be, se ki!
Megszökött.
- Végig itt rejtőzött. - Hadnagy úr!
- Martinez. - Igen?
Van itt egy tanú,
aki látott kiszökni valakit a lövések után.
Az illető bement a sarki étkezdébe. Most is ott ül egyedül a pultnál.
Rendőrség! Kezeket fel!
Nem hallotta, mit mondott? Fel a kezekkel, szarházi!
Most rendeltem egy tökös pitét.
Nyugton marad!
- Melyik maga? - Találja ki!
Indulás!
Ki innen a rohadékkal!
A polgármester felesége és fia is megjelent
a város egységét demonstráló eseményen.
Élőben tudósítunk Reál kampányközpontjából...
- Mik ezek a naplók? - Ezek főkönyvek. Több ezer van itt.
Mindet telefirkálta összevissza jelekkel, kódokkal.
Megvan az egyik név. Edward Nashton. A KTMJ-nél dolgozik.
- Könyvvizsgáló. - Könyvvizsgáló?
Hadnagy úr! Rendben van ez?
Ezek itt bizonyítékok.
Ezt látnia kell.
Kesztyűben van.
"Július 16., péntek.
Az életem kegyetlen rejtvény volt, megoldhatatlan.
Fojtogatta az agyamat, nem volt menekvés.
De ma megláttam. Egyetlen szó volt a főkönyvön,
ami az asztalon hevert.
'Megújulás'. Az üres ígéret,
amit kisgyerekként ott az árvaházban kaptam.
És a főkönyvbe pillantva mindent megértettem.
Az egész életem erre a percre készített fel,
amikor megtudom az igazat.
Amikor visszavághatok, feltárhatom a hazugságaikat.
És ahhoz, hogy az emberek értsék, igazán megértsék,
nem elég megadni a válaszokat.
Szembesíteni kell őket, megkínozni a kérdésekkel,
ahogy ők is megkínoztak engem.
Most már tudom, mivé kell válnom."
Jézusom...
- Az a patkány nem kedveli magát. - Ez nem patkány.
Az mi?
- Feszítőszerszám? - Inkább véső.
Gyilkos fegyver. Mitchellt ölte meg vele.
Az éle illeni fog a padló sérüléseibe Mitchellnél.
A VALLOMÁSOM
Vallomás?
Mit vall még be? Már mondta, hogy ő a gyilkos.
- Még nincs vége. - Ez sorozatban posztolt a neten.
Van vagy 500 hibbant követője.
Utoljára tegnap este posztolt.
Valami videót. Sokan látták, de jelszóval védett.
- Fel tudja törni? - Most másolom a merevlemezét.
Nem két perc lesz, de feltörjük.
TERROR GOTHAMBEN KI A DENEVÉREMBER?
ISMEREM AZ IGAZI ÉNEDET
- Mutassa a posztot! - Ez az.
- "Lehull az álarc". - Én vagyok az utolsó célpont.
- Maga? - Lehet, hogy ennek most vége lesz.
- Minek? - Batmannek.
Igen?
Értem.
Rébusz kéreti magát. Az Arkhamba.
Maga jó rendőr.
Íme a találkozónk a pokolban.
- Mit akarsz tőlem? - Akarok?
Ha tudnád, hogy milyen régóta várok erre a napra!
Erre a percre.
Láthatatlan voltam egész életemben.
De már soha többé nem leszek az.
Emlékezni fognak rám. Emlékezni fognak mindkettőnkre.
Bruce
Wayne.
Bruce
Wayne.
Ott voltam azon a napon.
Mikor Thomas Wayne bejelentette a jelöltségét,
és mindenfélét ígért.
De egy héttel később már nem élt, és minket mindenki elfelejtett.
Csak azt hajtogatták, hogy szegény Bruce Wayne.
Bruce Wayne, az árva.
Az árva.
Egy parkra néző toronyban terpeszkedni, az nem árvaság.
Felülről nézni a világot,
mert ki vagy tömve pénzzel, az nem árvaság.
Elmeséljem, milyen árvának lenni?
Harminc gyerek egy szobában.
Tizenkét éves vagy, de már dropozol, hogy ne fájjon annyira.
Sikoltva riadsz fel, mert patkányok rágják az ujjadat.
És minden télen van olyan kisbaba, aki meghal,
mert annyira hideg van.
De nem.
Beszéljünk inkább a hazug apa milliárdos fiáról,
hisz a pénz mellé részvét is jár neki, nem igaz?
Bruce
Wayne.
Ő az egyetlen, akit nem kaptunk el.
De a többit elintéztük, ahogy kell.
Végük a ravasz, képmutató rohadékoknak!
Egek!
Gyönyörű.
Döbbenetesen jó a maszkod.
Bár láttál volna engem az enyémben!
Vicces, nem? Mindenki a maszkod mögé akar nézni,
mert pont a lényeget nem értik.
Mi ketten tudjuk,
hogy most az igazi arcodat látom.
Én is csak a maszkban tudtam a valódi önmagam lenni.
Nem volt szégyen,
- nem volt gátlás. - Miért írtál nekem?
- Tessék? - Az üdvözlőlapok.
Hisz mondtam: együtt csináljuk ezt, a része vagy.
- Nem csináltunk semmit. - De igen. Mi volt legutóbb is?
Kihoztad őt nekem a fényre. Jó csapat vagyunk.
- Nem vagyunk csapat. - Én nem tudtam volna kihozni.
Én csak fejben vagyok erős.
Rátaláltam a megoldásokra, hoztam a válaszokat,
de hogy figyeljenek ránk, azt te adtad meg.
- Nem adtam semmit. - Rámutattál a lehetőségekre!
Megmutattad, hogy nem kell más, csak félelem és kis célzott erőszak.
- Ihletőm voltál! - Teljesed elment az eszed.
- Mi? - Téveszmés, beteg ember vagy. Bolond.
- Hogy mondhatod ezt? - Nem fognak emlékezni rád.
Pszichopata vagy.
Figyelemért sóvárogsz.
- Itt fogsz meghalni egyedül! - Nem!
- Egy senki vagy! - Nem!
Nem!
Ez nem így volt kitalálva!
Én szépen megterveztem ezt!
Hogy itt leszünk biztonságban!
És együtt nézzük innen az egészet.
- Mit nézünk? - Hát mindent!
Én megmutattam.
Ezek szerint nem jöttél rá?
Akkor tényleg nem vagy olyan okos, amilyennek hittelek.
Túlbecsültelek téged.
- Mit csináltál? - Mi fekete
meg kék és halott úgy, ahogy van?
Te.
Ha azt hiszed, megakadályozhatod.
Mit csináltál?
Mit keres maga itt?
Ahhoz nem kéne hozzányúlnia.
Nem normális, aki ilyet csinál.
Embert ölni egy szőnyegbeszorítóval.
Tudja, a nagybátyám... burkoló.
Ez egy hogyishívják...
Egy spakli.
Mit csinál? Mit művel?
IGAZI VÁLTOZÁS
Sziasztok! Köszi a kommenteket,
- és a detonátorkészítési tippeket. - Detonátor?
És hát az van, hogy most egy darabig nem fogok posztolni. És...
arról, hogy mit jelentettetek nekem az elmúlt hetekben, hónapokban...
Elmondhatjuk, hogy közülünk már
senki nincs egyedül. Igaz?
Atyaég...
Holnap lesz a választás napja.
És Bella Reál fog győzni.
Ő igazi változást ígért.
De mi tudjuk, mi az igazság.
Mivel letéptük az álarcát, ti látjátok az igazi Gothamet:
a korrupciót, az embertelenséget,
a megújulásnak álcázott pusztítást.
De a leleplezés nem elég.
Végre elérkezett az ítélet napja.
Itt az ideje
a megtorlásnak.
Hét nagy teherkocsi áll
a város védőgátja mentén.
És a nagy nap estéjén mind azt mondják majd: bumm.
A robbanások után
olyan gyorsan jön majd az árvíz, hogy az evakuálás szóba se jöhet.
Akiket nem sodor el rögtön az ár, rettegve rohannak majd az utcára.
- Hívja Gordont! - Jó!
Mikor az áradat híre elér a Gotham Square Gardenbe,
az ünneplők öröme pánikba csap át,
mert a csarnok egyszersmind a kijelölt városi menedékhely is.
És ekkor jön majd el ti időtök.
MILYEN LEGYEN? KALIBER?
- VADÁSZPUSKA. - HOZZ FOLPACKOT!
Akkor az arcomat már nem fogja maszk takarni,
és a mocskok foglya leszek, de az nem baj.
Mert akkor ti következtek.
Ti, akik ott lesztek, és vártok.
Ideje, hogy véget érjen a hamisság kora.
Hazug módon beígért megújulás?
Változás? Amit mi hozunk, az lesz az igazi igazi változás.
Mivel telt az életünk ezen az átkozott helyen? Szenvedéssel!
Azt kérdeztük: "Miért mi?"
Ők az utolsó perceikben fogják azt kérdezni,
hogy miért ők!
Ki se cseng!
ÁRVÍZI MENEDÉKHELY
Állj! Le van zárva az út!
- Ki akarok jutni Gothamből! - Bombák robbantak! Árvíz van!
Mindenkinek be kell mennie a csarnokba.
- Ki a parancsnokuk? - Nem tudjuk. Káosz van!
Figyelem! Csendet! Terrorfenyegetés van.
Bombát keresünk, és mentjük Reált. Hol van?
- Mutatom. - Gyerünk!
Zárjuk be az ajtókat, vagy baj lesz! Jön a víz.
- De hát ez menedékhely! - Hurrikán, nem árvíz esetére.
Nem hagyok senkit odakint meghalni. Ha nyugalom lesz, mindenki bejöhet.
- Ki kell menekítenünk önt innen. - Nem megyek sehova.
- Támadás zajlik. - Épp azért. Ez a baj itt.
Mindenki fél kiállni és cselekedni. Hát én nem. Bocsásson meg!
Figyelem! Kérem, figyeljenek rám!
Kérem, figyeljenek rám!
Ne féljen!
- Hogy jutok fel oda? - Jöjjön velem!
Ne, maradj csak!
Nyugodj meg!
Már vége. Vége van.
Vége.
Álljon le! Nyugodjon meg!
Jézusom...
Ki a fene maga?
Én?
A bosszú vagyok.
November 6., szerda.
Víz alatt van a város.
Jön a Nemzeti Gárda.
Szükségállapot van,
de a bűnözők most sem alszanak.
Garázdák és fosztogatók lepik majd el
Gotham megközelíthetetlen részeit.
Félek, a helyzet tovább fog romlani, mielőtt javulna.
És lesz, aki most ráteszi a kezét, amire csak lehet.
Újra felépítjük nemcsak a várost,
hanem az emberek bizalmát is
intézményeinkben, választott tisztségviselőinkben,
egymásban.
Együtt meg fogunk tanulni újra hinni Gothamben.
Most már kezdem belátni:
igen, elértem itt valamit,
de nem azt, amit akartam.
A bosszú nem változtat a múlton.
Se az enyémen, se másokén.
Többnek kell lennem.
Reményt kell adnom.
Segítséget, amire számíthatnak.
A város dühös.
Csupa sebhely.
Akárcsak én.
És a sebhelyekbe belepusztulhatunk.
Hiába hegedtek be.
De ha túléljük őket,
megváltoztathatnak minket.
Keménységet adhatnak
a tűréshez,
és erőt a harchoz.
Élőben láthatják, amint az álarcos igazságosztó a csarnok tetején
áldozatok százainak megmentésében segédkezik.
Hogy a mentőegységek munkáját megkönnyítse,
a titokzatos maszkos férfi
kiemeli az áldozatokat a tetőre.
Ez tényleg rettenetes.
Így... belerondítani az örömünnepedbe!
Hogy szokták mondani?
"Egyik nap király,
másik nap
bohóc vagy."
Hidd el nekem, van ennél rosszabb is!
Ne! Ne szomorkodj!
Nagyon jó voltál.
És tudod,
Gotham imádja a visszatéréseket.
- Ki vagy? - Hát igen, ez a nagy kérdés,
nemde?
Ezt találd ki!
"Minél kevesebb van,
egy annál többet ér."
A barát.
- Hát elmész. - Jézusom!
Nem tudsz simán csak köszönni?
Hova mész?
Nem tudom. Északra.
Talán Bludhavenbe.
Miért?
Tartóztatni akarsz?
Gotham sose fog megváltozni.
Carmine nélkül még több dolgod lesz.
Hatalmi harc jön.
- Sok vérrel. - Tudom.
- De Gotham más lehet. - Nem lesz.
- Kitartok. - Az lesz a vége, hogy belehalsz.
Figyelj,
gyere inkább velem!
Kis kalandtúra.
Megkopasztunk pár tőzsdezsonglőrt. Jó móka lesz.
A denevér és a macska.
Kell jobb páros?
Esélytelen.
Hisz máris jelenésed van.
Menned kell.
Selina...
Vigyázz magadra!
ANDREW JACK EMLÉKRE
VISZLÁT ? www.rataalada.com
A feliratot fordította: Tóth Tamás